Ons diere & hul giere | rooi rose Ons diere & hul giere | rooi rose
Troeteldiere speel ŉ belangrike rol in ons lewe, maar soms laat hul probleme en giere ons kopkrap. Ilse Salzwedel gesels met veeartse en kenners oor ons viervoet- (en geveerde) kinders.
Ons diere & hul giere Episode 5: Wanneer moet jy sorg dat jou troeteldier by die veearts uitkom? DEEL 2
Elke troeteldiereienaar vrees diarree, want dit kan die eerste teken wees van 'n ernstige ongesteldheid en veroorsaak soms selfs 'n dier se dood. In hierdie gesprek bespreek dr. Didi Claassen, veterinêre patoloog en spesialis-veearts, 'n paar oorsake van die toestand. Sy bespreek ook moontlike behandelings, en gee raad oor wanneer jy jou troeteldier so gou moontlik by 'n veearts moet kry.
Aangebied en geredigeer deur Ilse Salzwedel. Musiek: Mart-Marie Snyman
Ons diere & hul giere Episode 4: Wanneer moet jy sorg dat jou troeteldier by die veearts uitkom? – DEEL 1
In hierdie episode gesels Dr. Didi Claassen, spesialis veterinêre patoloog en veearts van Pretoria, met Ilse Salzwedel oor troeteldier-noodgevalle.
Nie alle hond- of katrasse gaan by enige persoon of gesin pas nie. Luister hoekom dit so belangrik is dat jy die regte soort troeteldier vir jou huishouding en leefstyl kies, en hoekom dinge soos sosialisering en “puppy classes”so belangrik is.
Ons diere & hul giere Episode 2: Wat is fout met my hond? Algemene siektes wat honde kan kry en wat jy kan doen
Al gehoor dat ‘n hond nie siek is as hy ‘n nat neus het nie? Verkeerd! Ilse Salzwedel gesels met Dr. Didi Claassen, ‘n veearts en spesialis veterinêre patoloog, oor ernstige siektes by honde.
Ons diere & hul giere Seisoen 1 Episode 1: Is jy ’n goeie troeteldier-eienaar? Met Dr Didi Claassen
‘n Troeteldier bring baie plesier, maar beteken ook groot verantwoordelikheid. In hierdie eerste episode gee ons ‘n oorsig van dinge wat elke troeteldiereienaar behoort te weet. Dr. Didi Claassen, ‘n veearts van Pretoria, gesels oor inentings, sterilisasie, die regte kos, jaarlikse ondersoeke en behandeling teen vlooie en bosluise. En as jy wou geweet het wat is ‘n veearts se opinie oor “menskos” en bene vir jou troeteldiere, luister dan hier!
Ons troeteldiere is 'n integrale deel van ons gesinne en lewens. In rrRADIO se splinternuwe troeteldier-reeks gesels Ilse Salzwedel met verskeie veeartse en troeteldier-kenners oor belangrike onderwerpe wat troeteldier-eienaars dikwels oor wonder. Nuwe episodes word vanaf 2 Maart, elke tweede Maandagoggend vrygestel.